అల్లరిపిల్ల

అల్లరి పిల్ల, కోడి రామకృష్ణ దర్శకత్వం వహించిన 1992 నాటి తెలుగు సినిమా. చిత్రానువాదం గణేష్ పాత్రో రాశాడు. ఇది 1991 లో అత్యధిక వసూళ్లు చేసిన మలయాళ చిత్రం కిళుక్కుం కు రీమేక్. ఆ సినిమాను హిందీలో కూడా ముస్కురాహట్ పేరుతో పునర్నిర్మించారు.  తన తండ్రిని వెతుక్కుంటూ తిరుపతికి వచ్చే అనాథ నందిని (మీనా) చుట్టూ ఈ కథ తిరుగుతుంది. తిరుపతిలో ఆమె టాక్సీ డ్రైవర్ కమ్ టూరిస్ట్ గైడ్ రాజు (సురేష్) అతని స్నేహితుడు (చిన్న) ను కలుస్తుంది. ఇందులో కైకాల సత్యనారాయణ, చిదతల అప్పారావు, ఈశ్వరరావు కీలక పాత్రల్లో నటించారు. ఇది భార్గవ్ ఆర్ట్ ప్రొడక్షన్స్  పతాకంపై ఎస్. గోపాలారెడ్డి నిర్మించిన 13 వ చిత్రం. బాక్సాఫీస్ వద్ద మంచి ఆదరణ పొందింది.

కథ 
రాజు (సురేష్) టాక్సీ డ్రైవర్ కమ్ టూరిస్ట్ గైడ్. పిచ్చిదైన నందిని (మీనా) తిరుపతిలో అతడికి తటస్థపడుతుంది. అప్పుటి నుండి  రాజు, అతని స్నేహితుడు నేత్రానందం (చిన్న) జీవితాలలో ఆమెతో ముడిపడి వరుసగా అనేక సంఘటనలు జరుగుతాయి. సినిమా ప్రారంభంలో, నందినిని వదిలించుకోవడానికి వారి పడే తిప్పలు ప్రేక్షకులను నవ్విస్తాయి. అయితే, ఆమె తప్పించుకున్న మానసిక రోగి అనీ, ఆమెను సురక్షితంగా తిరిగి అప్పగించిన వారికి బహుమానం ఉందనీ వాళ్ళు తెలుసుకుంటారు.ఈ బహుమానం రోజులు గడిచే కొద్దీ పెరుగుతుందని కూడా వాళ్ళిద్దరూ తెలుసుకుంటారు. ఆమెను కొన్నాళ్ళు దాచి ఉంచి, ఆ తరువాత అప్పగిస్తే ఎక్కువ బహుమానం పొందవచ్చని భావించి, నందినిని కొంతకాలం దాచాలని నిర్ణయించుకుంటారు. 

ఆమె పొడవాటి జుట్టును పొట్టిగా కత్తిరించి వారు ఆమె రూపాన్ని కూడా మారుస్తారు. నందిని తన అసలు కథను రాజుకు చెబుతుంది. ఆమెకు తల్లి వరీ తెలియదు. తండ్రి రిటైర్డ్ జస్టిస్ పుండరీకం (కైకాల సత్యనారాయణ).  కానీ అనాథాశ్రమంలో పెరుగుతుంది. అనాథాశ్రమంలో ఉండగా ఆమెను చూసేందుకు వచ్చే  జస్టిస్ (కైకాల సత్యనారాయణ) ను "స్వీట్ మ్యాన్" అని పిలిచేది. అప్పటికి  అతనే తన తండ్రి అని ఆమెకు తెలియదు. ఆ వాస్తవం తెలుసుకున్న తరువాత, ఆమె తన వార్డెన్ దగ్గరి నుండి తన తండ్రి చిరునామా తీసుకుని  అతడిని చూడటానికి వెళుతుంది. ఆమె తండ్రి ఉండడు. పుండరీకం కొడుకులు కోడళ్ళూ ఆమెకు మాదకద్రవ్యాలు అలవాటు చేసి, మానసిక చికిత్సా ఆశ్రయానికి పంపుతారు. ఆమె ఆ ఆశ్రయం నుండి తప్పించుకుని రాజును కలుసుకుంది.

రాజు నందినికి సహాయం చేస్తానని వాగ్దానం చేసి, తన తండ్రి ఇంటిలో గృహిణిగా నియమిస్తాడు. కాలక్రమంలో, అక్కడి విషయాలు పైకి కనిపించే విధంగా లేవని వారు గ్రహిస్తారు. మరిన్ని సమస్యలు బయటపడతాయి.

తారాగణం 

 రాజుగా సురేష్
 నందినిగా మీనా
 నేత్రానందం, ఫోటోగ్రాఫర్ గా చిన్న
 రిటైర్డ్ జస్టిస్ పుండారికం గా కైకాల సత్యనారాయణ
 కుప్పుస్వామి, సేవకుడిగా చిదతాలా అప్పారావు
 న్యాయమూర్తి పెద్ద కొడుకు లాయర్ గా ఈశ్వర రావు
 రాజకేశ్వరిగా సూర్యకాల, న్యాయమూర్తి పెద్ద కుమార్తె
 న్యాయమూర్తి వికలాంగ కుమార్తె అయిన శాంతిగా లాతాశ్రీ
 పాఠశాల ఉపాధ్యాయురాలిగా కల్పనా రాయ్
 ఫణి
 జగ్గు

సంగీతం 
సినిమా లోని పాటలను విద్యాసాగర్ స్వరపరిచాడు. సాహిత్యాన్ని వెన్నెలకంటి రాజేశ్వర ప్రసాద్ అందించాడు.

మూలాలు 

సురేష్ నటించిన చిత్రాలు
మీనా నటించిన చిత్రాలు
సత్యనారాయణ నటించిన చిత్రాలు
హాస్య చిత్రాలు
కల్పనా రాయ్ నటించిన సినిమాలు